กกต. ยกเลิกสายด่วน 1171 ปรับเปลี่ยนเป็นระบบตอบรับอัตโนมัติ เพิ่มช่องทางในการแจ้งเบาะแสทุจริต
พันตำรวจเอก จรุงวิทย์ ภุมมา เลขาธิการคณะกรรมการการเลือกตั้ง หรือ กกต. กล่าวว่า สำนักงาน กกต.ได้ยกเลิกสายด่วน 1171 ปรับเปลี่ยนเป็นระบบตอบรับโทรศัพท์อัตโนมัติ 20 คู่สาย เพื่อเป็นการอำนวยความสะดวกให้กับประชาชนในการติดต่อและสอบถามข้อมูลเกี่ยวกับการเลือกตั้งทางโทรศัพท์หมายเลข  02-141-8887-8 แล้วตามด้วยหมายเลขภายในที่ติดต่อ โดยหากต้องการแจ้งเบาะแสทุจริตเลือกตั้ง กด 1, ขอความรู้ข้อกฎหมายเกี่ยวกับการสืบสวนสอบสวนและวินิจฉัย กด 2 , ขอข้อกฎหมายเกี่ยวกับการเลือกตั้ง กด 3, ขอข้อมูลเกี่ยวกับการเลือกตั้ง กด 4, ข้อมูลเกี่ยวกับงานพรรคการเมือง กด 5, ขอข้อมูลเกี่ยวกับงานบุคคล กด 6 หรือติดต่อโอเปอร์เรเตอร์ กด 0



 นอกจากนี้ หากต้องการแจ้งเบาะแสการทุจริตเลือกตั้ง ยังมีช่องทางอื่นเพิ่มเติมด้วย โดยสามารถโทรแจ้งไปยังศูนย์รับแจ้งเบาะแสการทุจริตการเลือกตั้งได้ที่หมายเลข 02-141-8196 และ 02-141-8858